ToekomsVenster: Laat die reg aanrol soos watergolweFoto: Pixabay/Pexels.com “Maar laat die reg en die geregtigheid te voorskyn kom, laat dit aanrol soos watergolwe, soos ‘n standhoudende stroom.” O Here, regverdige God, ons staan skuldig voor U, as enkelinge en as kerk. Daar is soveel onreg in ons land, en ons steur ons baiekeer nie daaraan nie. Erger nog, partykeer het ons deel daaraan – trek ons voordeel daaruit. Gee aan ons ŉ opmerksame hart en ŉ lewendige gewete. Ons bid dat die reg in Suid-Afrika sal aanrol soos watergolwe en geregtigheid soos ŉ standhoudende stroom. Op watter maniere kan ons in ons eie kring help om geregtigheid te bevorder; om korrupsie en morele verval teen te staan? Kan ons gemeente ons daarmee help? Die dominees, in hul preke?